stanford-oval/wikipedia huggingface dataset:
עיצוב תעשייתי
היסטוריה

העיצוב התעשייתי החל להתגבש כתחום מקצועי ואקדמי החל מאמצע המאה ה-19 במקביל להתפתחות המהפכה התעשייתית. קדמה לעיצוב התעשייתי מסורת האומנות השימושית, שאופיינה ביצירה של אובייקטים בסדרות קטנות, בבתי מלאכה מקומיים ובקצב שינויים וחידושים איטי. לעומת המצב בו המעצב-אומן הוא גם היצרן יצרה המהפכה התעשייתית מצב חדש שבו קו הייצור מצריך תהליכי תכנון הנדסי ועיצובי נפרדים. כפי שתהליך הייצור הופרד למקטעי ייצור כך הופרדו תהליכי הפיתוח מרצפת הייצור.
אך בעוד שהמהפכה התעשייתית פתחה את האפשרות להמציא ולייצר מכונות וחפצים חדשים, טעמו האסתטי של הציבור הרחב לא הסכים לעכל במהירות את הצורות חדשות שהכתיב קו הייצור.
במאה העשרים מעצבים תעשייתיים החלו לעצב מוצרים חדשים שהפכו למאפיינים של התקופה המודרנית - המטוס, האוניה, הרכבת, המכונית, הקטנוע, הטלוויזיה, הטלפון, כלי הבית, הרהיטים והתאורה וריהוט הרחוב. אלה ועוד רבים, יוצרו כולם במפעלים ועוצבו על ידי מעצבים שהושפעו מתאוריות ואופנות שונות. זרמים אלה בעיצוב תעשייתי שהופצו על ידי מיליוני מוצרים, השפיעו באופן רב על התפישה של האדם המודרני.
סגנונות כמו הארטס אנד קרפטס, האר נובו, האר דקו, סטרים ליין, מינימליזם, מודרניזם, ופוסט-מודרניזם באו לידי ביטוי מוחשי בצורה, בצבע והטקסטורה של המוצרים שמקיפים את חיי האנשים.
מעצבים תעשייתיים היו אלה שקידמו בברכה התפתחויות טכנולוגיות חדשות בתחומים שונים כמו חומרים, חשמל, אלקטרוניקה מכניקה, מחשוב וכו' והטמיעו אותם באופן נגיש לציבור הרחב. לדוגמה, תולדות העיצוב של הכסא, יכולים ללמד כיצד מסורת של מאות שנים של כיסאות מגולפי עץ השתנתה בתקופה קצרה על ידי התיעוש של כיפוף בקיטור של עץ, למינציה של עץ, כיפופי צינורות מתכת, שיכוב פלסטיק והזרקת פלסטיק.
תהליך העיצוב

למרות שעיצוב לעיתים נתפס כתהליך "יצירתי", מתקיימים בו גם תהליכים אנליטיים רבים. למעשה, מעצבים תעשייתיים רבים משתמשים במתודולוגיות שונות בתוך תהליך היצירה. חלק מהתהליכים שמשמשים מעצבים תעשייתיים בדרך כלל הם מחקר, שרטוט, בחינת מוצרים מתחרים, בניית מודלים ואב-טיפוס ועריכת ניסויים במוצר. לעיתים קרובות, משתמשים המעצבים בתוכנות הדמיה תלת־ממדית ובתוכנות תב"ם על מנת לעבור משלב הקונספט לשלב הייצור. מאפייני המוצר שמוזנים בידי המעצב עשויים לכלול את הצורה הכללית של המוצר, מיקום פרטים ביחס לאחרים, את צבע המוצר, המרקם שלו, צלילים שישמיע והיבטים ארגונומיים בנוגע לשימוש בו. בנוסף לכך המעצב יכול לציין היבטים הנוגעים בתהליך הייצור, בבחירת החומרים ובדרך בה המוצר מוצג לצרכן בנקודת המכירה.
מלבד ההתמקדות באסתטיקה, שימושיות וארגונומיה, עיצוב תעשייתי מקיף את הנדסת המוצר, התועלת בו, את מיקומו בשוק המוצרים וגם היבטים פסיכולוגיים כמו תשוקה, פיתוי וחיבור רגשי של המשתמש למוצר. עיצוב מוצר ועיצוב תעשייתי עשויים לחפוף לעיצוב ממשק משתמש, עיצוב מידע ועיצוב אינטראקטיבי.
העיצוב התעשייתי כיום

העיצוב הפך להיות אחד המרכיבים המשמעותיים באסטרטגיה של חברות כדוגמת חברות רכב, חברות מוצרי אלקטרוניקה ומוצרי צריכה השונים. בחברות גדולות עוסקים מאות מעצבים תעשייתיים באפיון ובעיצוב בלתי פוסקים של קונספטים עתידיים חדשים.
בשנים האחרונות עבר העיצוב התעשייתי ממרכיב בדרגה שנייה בתהליך פיתוח המוצר, למרכיב ראשי בחשיבותו. הבנה חדשה זו של הערך שמעניק העיצוב למוצר בעיני הצרכן נובעת מהתחרות העזה בין תאגידים והאפשרות להשוות פערים טכנולוגיים והנדסיים בזמן קצר. במצב שבו אין הבדל מהותי בין מוצרים על המדף, עיצוב איכותי יכול ליצור פער וערך מוסף: בשימושיות, בהורדת מחיר הייצור וביצירת מוצרים מושכים יותר. כיום קיימים עיצובים תעשייתיים שנחשבים ליצירות אמנות, באותה מידה בה הם יצירות של הנדסה, ביניהם גם ה-iPod, הג'יפ, פנדר סטראטוקסטר, בקבוק הקולה והחיפושית.
בשנים האחרונות אין העיצוב התעשייתי עוסק רק במופעו החיצוני של המוצר אלא מטפל בכל תהליך חוויית המשתמש, מהצגתו של המוצר במדפי החנות -דרך הוראות התפעול ואפיון ממשק המשתמש וכלה באורך חיי המדף. הוא עוסק בקשר בין האובייקט למותג, ולערך הסמלי של המוצר בעיני המשתמש כמרכיב של זהות.
ראו גם

אר דקו
סטרים ליין
מודרניזם
חשיבה עיצובית
התיישנות מתוכננת
ערכים עדיפים
ניהול עיצוב
לקריאה נוספת

יונתן ונטורה, חפצים: עיצוב תעשייתי בישראל, הוצאת רסלינג, 2014
Kenneth Segal and Jonathan Ventura, 2016, New Perspectives of Design: From Lucy to Bernini, Common Ground
עונת 1971/1972 ב-NBA

| --- | --- |
 תאריך התחלה:  12 באוקטובר 1971
 תאריך סיום:  7 במאי 1972
 מספר קבוצות:  17
 מספר משחקים לקבוצה:  82
 דראפט 1971
 בחירה ראשונה:  אוסטין קאר
 על ידי:  קליבלנד קאבלירס
 העונה הסדירה
 המאזן הטוב ביותר:  לוס אנג'לס לייקרס
 MVP של העונה הסדירה:  כרים עבדול-ג'באר (מילווקי באקס)
 מלך הסלים:  כרים עבדול-ג'באר (מילווקי באקס)
 הפלייאוף
 אלופת המזרח:  ניו יורק ניקס
 אלופת המערב:  לוס אנג'לס לייקרס
 סדרת הגמר
 אלופה:  לוס אנג'לס לייקרס
 MVP של סדרת הגמר:  וילט צ'מברלין
 → 1970/19711972/1973 ←
 
עונת 1971/1972 היא העונה ה-26 של ליגת ה-NBA. העונה הסתיימה עם זכייתה השישית של לוס אנג'לס לייקרס בתואר האליפות, לאחר שבסדרת הגמר ניצחה את ניו יורק ניקס בתוצאה 4–1. וילט צ'מברלין זכה לראשונה בתואר ה-MVP של סדרת הגמר, לאחר שהעמיד בסדרה ממוצעים של 19.4 נקודות ו-23.2 ריבאונדים למשחק. בשנת 1996 נבחרו הלייקרס של עונה זו לאחת מ-10 הקבוצות הגדולות בתולדות ה-NBA. בתואר ה-MVP של העונה הסדירה זכה שחקן המילווקי באקס כרים עבדול-ג'באר, שקלע 34.8 נקודות למשחק לאורך העונה והוביל את קבוצתו למאזן השני בטיבו בליגה (63–19).
כחלק מחגיגות 25 השנה לייסוד ליגת ה-NBA (שנקראה אז ליגת ה-BAA), הציגה הליגה לוגו חדש, שעוצב בהשראת הלוגו של ליגת הבייסבול האמריקאית. הלוגו מציג צללית לבנה של שחקן כדורסל, כאשר שחקן הלייקרס ג'רי וסט משמש כמודל ללוגו. כמו כן, נבחרה "קבוצת השנה ה-25 של ה-NBA", אשר כללה את עשרת השחקנים הבולטים ב-NBA ב-25 השנים הראשונות לקיומה.
בתחילת העונה עברה קבוצת "סן דייגו רוקטס" ליוסטון, טקסס, ושינתה את שמה ליוסטון רוקטס. כמו כן עברה "סן פרנסיסקו ווריורס" לאוקלנד, קליפורניה, ושינתה את שמה לגולדן סטייט ווריורס. כשבועיים לאחר תחילת העונה הודיע שחקן הלייקרס אלג'ין ביילור על פרישה ממשחק פעיל, והחל מאותו יום ניצחה הקבוצה 33 משחקים ברציפות. נכון לשנת 2015, זהו שיא הניצחונות הרצופים באחת מליגות הספורט האמריקאיות הבכירות (NBA, NFL, MLB ו-NHL). עד סיום העונה, הובילו צ'מברלין, וסט וגייל גודריץ' את הלייקרס למאזן העונה הסדירה הטוב בתולדות הליגה (69–13), שיא שהחזיק עד עונת 1995/96, אז קבעה שיקגו בולס שיא NBA חדש של 72 ניצחונות בעונה הסדירה.
דראפט 1971

לוגו ה-NBA ושחקן הלייקרס ג'רי וסט (משמאל), בהשראתו עוצבה צללית הלוגו
הדראפט בעונה זו התקיים ב-29 במרץ 1971 בעיר ניו יורק. במקום הראשון בחרה קליבלנד קאבלירס את הקלע אוסטין קאר מאוניברסיטת נוטרדאם.
בדראפט זה נוסף סיבוב בחירות מיוחד, שנערך ב-10 בספטמבר, במסגרת "סעיף המצוקה" (Hardship Case) שהוכנס לחוקת ה-NBA. סעיף המצוקה מאפשר לשחקני מכללות לעזוב ל-NBA לפני שסיימו את לימודיהם, בתנאי שיוכיחו כי הם נמצאים במצב כלכלי קשה שמחייב אותם להתפרנס באופן מיידי. במסגרת "דראפט המצוקה" (Hardship draft) ניתנה לקבוצות ה-NBA האפשרות לבחור שחקן מכללות שטרם סיים את לימודיו האקדמיים, ובתמורה לוותר על בחירת דראפט עתידית בדראפט 1972. מתוך 17 קבוצות הליגה, חמש בלבד ניצלו את בחירתן בדראפט המצוקה, ושלושה בלבד מבין הנבחרים הוחתמו בקבוצתם ושיחקו בליגת ה-NBA.
בדראפט 1971 נבחרו בסך הכול שמונה שחקני אולסטאר: אוסטין קאר, סידני ויקס (בחירה שנייה), פרד בראון (6), קרטיס רואו (11), ספנסר הייווד (30), רנדי סמית' (104), ארטיס גילמור (117) ופיל צ'ניר (דראפט המצוקה). הייווד וגילמור נבחרו לאחר פרישתם להיכל התהילה של הכדורסל.
להלן רשימת נבחרי הסיבוב הראשון (מתוך 19 סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | אוסטין קאר | ארצות הברית ארצות הברית | אוניברסיטת נוטרדאם | קליבלנד קאבלירס |
| 2 | סידני ויקס | ארצות הברית ארצות הברית | UCLA | פורטלנד טרייל בלייזרס |
| 3 | אלמור סמית' | ארצות הברית ארצות הברית | אוניברסיטת המדינה של קנטקי | באפלו ברייבס |
| 4 | קן דורט | ארצות הברית ארצות הברית | אוניברסיטת לה סאל | סינסינטי רויאלס |
| 5 | ג'ורג' טראפ | ארצות הברית ארצות הברית | אוניברסיטת המדינה של לונג ביץ' | אטלנטה הוקס |
| 6 | פרד בראון | ארצות הברית ארצות הברית | אוניברסיטת איווה | סיאטל סופרסוניקס |
| 7 | קליף מילי | ארצות הברית ארצות הברית | אוניברסיטת קולורדו | סן דייגו רוקטס |
| 8 | דארנל הילמן | ארצות הברית ארצות הברית | אוניברסיטת המדינה של סן חוזה | סן פרנסיסקו ווריורס |
| 9 | סטן לאב | ארצות הברית ארצות הברית | אוניברסיטת אורגון | בולטימור בולטס |
| 10 | קלרנס גלובר | ארצות הברית ארצות הברית | אוניברסיטת מערב קנטקי | בוסטון סלטיקס |
| 11 | קרטיס רואו | ארצות הברית ארצות הברית | UCLA | דטרויט פיסטונס |
| 12 | דיינה לואיס | ארצות הברית ארצות הברית | אוניברסיטת טלסה | פילדלפיה 76' |
| 13 | ג'ים קלמונס | ארצות הברית ארצות הברית | אוניברסיטת המדינה של אוהיו | לוס אנג'לס לייקרס |
| 14 | ג'ון רוץ' | ארצות הברית ארצות הברית | אוניברסיטת קרוליינה הדרומית | פיניקס סאנס |
| 15 | קנדי מקינטוש | ארצות הברית ארצות הברית | אוניברסיטת מזרח מישיגן | שיקגו בולס |
| 16 | דין ממינגר | ארצות הברית ארצות הברית | אוניברסיטת מרקט | ניו יורק ניקס |
| 17 | קוליס ג'ונס | ארצות הברית ארצות הברית | אוניברסיטת נוטרדאם | מילווקי באקס |
אולסטאר

משחק האולסטאר בעונה זו נערך ב-8 בינואר 1972 באולם הפורום שבאינגלווד, קליפורניה.
המאמנים במשחק היו טום היינסון מבוסטון סלטיקס וביל שרמן מלוס אנג'לס לייקרס. חמישיית המזרח כללה את וולט פרייזר, לו הדסון, ג'ון האבליצ'ק, בילי קנינגהם ודייב קאונס, וחמישיית המערב כללה את ג'רי וסט, גייל גודריץ', בוב לאב, ספנסר הייווד וכרים עבדול-ג'באר. במשחק עצמו ניצחה קבוצת המערב בתוצאה 112-110 ובתואר ה-MVP של משחק האולסטאר זכה ג'רי וסט שקלע 13 נקודות, כולל סל הניצחון במשחק.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח>  |
| --- | --- | --- | --- | --- | --- |
| 1 | בוסטון סלטיקס* | 56 | 26 | 0.683 |  |
| 2 | בולטימור בולטס* | 38 | 44 | 0.463 |  |
| 3 | ניו יורק ניקס* | 48 | 34 | 0.585 |  |
| 4 | אטלנטה הוקס* | 36 | 46 | 0.439 |  |

| 5 | פילדלפיה 76' | 30 | 52 | 0.366 |  |
| 5 | סינסינטי רויאלס | 30 | 52 | 0.366 |  |
| 7 | קליבלנד קאבלירס | 23 | 59 | 0.280 |  |
| 8 | באפלו ברייבס | 22 | 60 | 0.268 |  |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב>  |
| --- | --- | --- | --- | --- | --- |
| 1 | לוס אנג'לס לייקרס* | 69 | 13 | 0.841 |  |
| 2 | מילווקי באקס* | 63 | 19 | 0.768 |  |
| 3 | שיקגו בולס* | 57 | 25 | 0.695 |  |
| 4 | גולדן סטייט ווריורס* | 51 | 31 | 0.622 |  |


| 5 | פיניקס סאנס | 49 | 33 | 0.598 |  |
| 6 | סיאטל סופרסוניקס | 47 | 35 | 0.573 |  |
| 7 | יוסטון רוקטס | 34 | 48 | 0.415 |  |
| 8 | דטרויט פיסטונס | 26 | 56 | 0.317 |  |
| 9 | פורטלנד טרייל בלייזרס | 18 | 64 | 0.220 |  |
‏*כוכבית מסמנת קבוצה שהעפילה לפלייאוף.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | כרים עבדול-ג'באר | מילווקי באקס | 34.8 |
| ריבאונדים למשחק | וילט צ'מברלין | לוס אנג'לס לייקרס | 19.2 |
| אסיסטים למשחק | ג'רי וסט | לוס אנג'לס לייקרס | 9.7 |
| אחוזים מהשדה | וילט צ'מברלין | לוס אנג'לס לייקרס | 64.9% |
| אחוזים מקו העונשין | ג'ק מארין | בולטימור בולטס | 89.4% |
| נקודות מדד | כרים עבדול-ג'באר | מילווקי באקס | 29.9 |
פרסים

MVP של העונה הסדירה - כרים עבדול-ג'באר, מילווקי באקס
רוקי העונה - סידני ויקס, פורטלנד טרייל בלייזרס
מאמן העונה - ביל שרמן, לוס אנג'לס לייקרס
פרסים > חמישיות העונה

| החמישייה הראשונה | החמישייה השנייה |
| --- | --- |


וולט פרייזר (ניו יורק ניקס): נייט ארצ'יבלד (סינסינטי רויאלס)
ג'רי וסט (לוס אנג'לס לייקרס): ארצ'י קלארק (בולטימור בולטס)
ג'ון האבליצ'ק (בוסטון סלטיקס): בוב לאב (שיקגו בולס)
ספנסר הייווד (סיאטל סופרסוניקס): בילי קנינגהם (פילדלפיה 76')
לו אלסינדור (מילווקי באקס): וילט צ'מברלין (לוס אנג'לס לייקרס)
פרסים > חמישיות ההגנה

| החמישייה הראשונה | החמישייה השנייה |
| --- | --- |


וולט פרייזר (ניו יורק ניקס): נורם ואן ליר (שיקגו בולס)
ג'רי וסט (לוס אנג'לס לייקרס): נורם ואן ליר (שיקגו בולס)
ג'רי סלואן (שיקגו בולס): דון צ'ייני (בוסטון סלטיקס)
ג'ון האבליצ'ק (בוסטון סלטיקס): בוב לאב (שיקגו בולס)
דייב דבושר (ניו יורק ניקס): פול סיילאס (פיניקס סאנס)
וילט צ'מברלין (לוס אנג'לס לייקרס): נייט ת'ורמונד (גולדן סטייט ווריורס)
פרסים > חמישיית הרוקיז

פיל צ'ניר (בולטימור בולטס)
אוסטין קאר (קליבלנד קאבלירס)
סידני ויקס (פורטלנד טרייל בלייזרס)
קליפורד ריי (שיקגו בולס)
אלמור סמית' (באפלו ברייבס)
פלייאוף 1972

סגל האלופה, לוס אנג'לס לייקרס: וילט צ'מברלין, ג'רי וסט, גייל גודריץ', האפי היירסטון, ג'ים מקמיליאן, פט ריילי, פלין רובינסון, לירוי אליס, ג'ון טראפ וג'ים קלמונס.
מאמן ראשי: ביל שרמן.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | סיבוב ראשון | סיבוב ראשון |  |  | גמר האזור | גמר האזור |  |  | סדרת הגמר | סדרת הגמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  (1) בוסטון סלטיקס |  4 |   |   |  |  |   |   |  |  |
|  |  (1) בוסטון סלטיקס |  4 |   |   |  |  |   |   |  |  |
|  |  (4) אטלנטה הוקס |  2 |   |   |  |  |   |   |  |  |
|  |  (4) אטלנטה הוקס |  2 |   |   |  בוסטון סלטיקס |  1 |   |   |  |  |
|  |  |  |   |   |  בוסטון סלטיקס |  1 |   |   |  |  |
|  |  |  |   |   |  ניו יורק ניקס |  4 |   |   |  |  |
|  |  (2) בולטימור בולטס |  2 |   |   |  ניו יורק ניקס |  4 |   |   |  |  |
|  |  (2) בולטימור בולטס |  2 |   |   |  |  |   |   |  |  |
|  |  (3) ניו יורק ניקס |  4 |   |   |  |  |   |   |  |  |
|  |  (3) ניו יורק ניקס |  4 |   |   |  |  |   |   |  ניו יורק ניקס |  1 |
|  |  |  |   |   |  |  |   |   |  ניו יורק ניקס |  1 |
|  |  |  |   |   |  |  |   |   |  לוס אנג'לס לייקרס |  4 |
|  |  (1) לוס אנג'לס לייקרס |  4 |   |   |  |  |   |   |  לוס אנג'לס לייקרס |  4 |
|  |  (1) לוס אנג'לס לייקרס |  4 |   |   |  |  |   |   |  |  |
|  |  (4) שיקגו בולס |  0 |   |   |  |  |   |   |  |  |
|  |  (4) שיקגו בולס |  0 |   |   |  לוס אנג'לס לייקרס |  4 |   |   |  |  |
|  |  |  |   |   |  לוס אנג'לס לייקרס |  4 |   |   |  |  |
|  |  |  |   |   |  מילווקי באקס |  2 |   |   |  |  |
|  |  (2) מילווקי באקס |  4 |   |   |  מילווקי באקס |  2 |   |   |  |  |
|  |  (2) מילווקי באקס |  4 |   |   |  |  |   |   |  |  |
|  |  (3) גולדן סטייט ווריורס |  1 |   |   |  |  |   |   |  |  |
|  |  (3) גולדן סטייט ווריורס |  1 |   |   |  |  |   |   |  |  |
הערות שוליים

1 2  סיכום עונת 1971/1972, באתר nba.com
↑  Spencer Haywood, the NBA Draft and the Legal Battle That Shaped the League, באתר bleacherreport.com,‏ 6 במאי 2011
↑  NBA Hardship Draft, באתר realgm.com
↑  רשימת הנבחרים בדראפט 1971, באתר basketball-reference.com
↑  סיכום משחק האולסטאר 1972, באתר nba.com
| עונות בליגת ה-NBA |
| --- | --- | --- |
| שנות ה-1940 | 1946/1947 • 1947/1948 • 1948/1949 |  |
| שנות ה-1950 | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 |  |
| שנות ה-1960 | 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 |  |
| שנות ה-1970 | 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 |  |
| שנות ה-1980 | 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 |  |
| שנות ה-1990 | 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| שנות ה-2000 | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| שנות ה-2010 | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 |  |
| שנות ה-2020 | 2019/2020 (הבועה) • 2020/2021 • 2021/2022 • 2022/2023 • 2023/2024 • 2024/2025 |  |
כרים עבדול-ג'באר, ה-MVP של העונה הסדירה
וילט צ'מברלין ב-1972, ה-MVP של סדרת הגמר
פוטומאיו

ערך זה עוסק ביובל של נהר אמזונאס. אם התכוונתם למשמעות אחרת, ראו .
| --- | --- |
ריו פוטומאיו ליד פוארטו אסיס
ריו פוטומאיו ליד פוארטו אסיס
 מידע כללי
 אורך:  1,800 ק"מ
 ספיקה ממוצעת:  7,000 מ"ק לשנייה
 אגן ניקוז:  123,000 קמ"ר 
 מוצא:  הרי האנדים
 יובלים:  San Miguel River, Cotuhé River, Campuya River, Eré River, Mutún Creek, Güeppí River, Yaguas River, Angusilla River, Algodón River, Cotuhé River, Guamués River, איגארה פראה, Cara Paraná River, בפסקה זו רשומה אחת נוספת שטרם תורגמה 
 שפך:  אמזונאס 
 מדינות באגן הניקוז:  אקוודור אקוודור קולומביה קולומביה פרו פרו ברזיל ברזיל
 אגן הניקוז של נהר פוטומאיו, במערכת הניקוז הכללית של האמזונאס
 
ריו פוטומאיו (Rio Putumayo) הוא אחד מיובליו הגדולים של נהר האמזונאס. אורכו 1,800 ק"מ. הנהר מתחיל בהרי האנדים ומשמש גבול בין אקוודור לקולומביה ובין קולומביה לפרו. בברזיל הוא עובר דרך יער גשם טרופי ונקרא בשם "ריו איסה". הנהר יפה לשיט כמעט לכל אורכו.
סעדיה הלוי אשכנזי

רבי סעדיה הלוי המכונה מירקאדו (נולד בא' בכסלו ה'תקכ"ח, 22 בנובמבר 1767) היה פוסק הלכה, ומרבני העיר איזמיר שבטורקיה.
קורות חייו

נולד באיזמיר, לאביו אברהם הלוי. בבר המצווה שלו נשא נאום שהפליא את שומעיו בגדולתו כבר בגיל זה. בבחרותו למד אצל הרב אלישע שוחמי.
בי"א באייר ה'תקנ"ג נפטרה רעייתו בגיל צעיר, ובהספד לה כתב "שבחיים חיותה לא הפילה דבר מדברי ארצה, ומכל שכן עכשיו שמתה בעווה"ר, שבודאי אני חייב להתעסק בהספדה, לספוד לצרה ולבכותה, וכן לעשות השתדלות כדי לקבור אותה בקבר טוב ולעשות כל דצריך לפי הכבוד".
תאריך פטירתו לא ידוע, אך ידוע שנפטר קודם שנת ה'תר"א, בה יצא ספרו.
נכדתו קאדין רחל נישאה לרבי רחמים נסים יצחק פלאג'י, בנו של רבי חיים פלאג'י. בין המחותנים היה קשר רב שנים, והרב פלאג'י הביאו רבות בספריו. ציטוט מעניין שמביא בשמו הרב פלאג'י "ובכתבי הקודש להרב סעדיה הלוי ז"ל בעל ס' נוה צדק, נמצא כתוב דיש להיזהר שלא לעשות זיווג עם אשתו בלילה שנולד הנביא שלהם דקורין לא כן תדפנו רוח, כי הזמן גרמא שיוליד בן פריץ. וגילה הרב בעש"ט זיע"א דמשומדים שיש בעולם הן הם שיצאו מזיווג אותה הלילה".
ספריו

בשנת ה'תר"א 1840 יצא לאור ספרו נווה צדק על יד החזקה לרמב"ם ובסופו לקט חידושים ודרשות, בהשתדלות בנו אברהם חיים הלוי, אשר נודע כמומחה לענייני טריפות.
השקפתו

האמין בלימוד תורה לצד עיסוק במלאכה, ולא רצה ליהנות מכתרה של תורה. וכן כותב בהקדמתו לספרו "שלש שעות ראשונות ביום יצא אדם לפעולתו ולעבודתו, ואחרי כן עלה אל ביתו יושב ודן בעומקא של הלכה".
הערות שוליים

↑  נוה צדק, דף לד, א
↑  נדפס בסוף ספרו נוה צדק, דרוש א
↑  נווה צדק דף פ"ד ע"ג
↑  ספר נווה צדק, דרוש ו להספד דף קג ע"א
↑  ר' רחמים נסים יצחק פאלאג'י, יפה ללב, ג, אורח חיים סי' תכה, דף יג ע"א.
↑  ימצא חיים סימן ע"ג, אות ט.
↑  הקדמת המגיה לספר נווה צדק.
↑  בהתאסף גיליון ט"ז, ירושלים: איגוד עמלי התורה, תשפ"א
| --- | --- |
בקרת זהויות :  NLI: 987007508278505171  VIAF: 308284176   WorldCat (עם VIAF): 308284176
פוטוכרום

ירושלים בתמונת פוטוכרום, סוף המאה ה-19
תמונת פוטוכרום מהתערוכה העולמית של פריז, 1900
פוטוכרום (מאנגלית: Photochrom) הוא תהליך יצירת הדפס צבעוני מתשליל של תצלום שחור-לבן, שנצבע באמצעות הדפס אבן (ליתוגרפיה) צבעוני. בניגוד לצילום צבעוני, צבעי הדפס פוטוכרום נקבעו במעבדה, ולכן אינם משקפים בהכרח את צבעי האובייקט המציאותי שצולם.
התהליך פותח בציריך, שווייץ, במהלך שנות ה-80 של המאה ה-19, כתחליף מתועש לצביעה ידנית של צילומים בשחור לבן (צילום צבעוני לא היה מעשי כלכלית עד שנות ה-20 של המאה ה-20). שיא השימוש בטכנולוגיה זו היה בשנות ה-90 של המאה ה-19, בשל תפוצתן הרבה של גלויות דואר.
בארצות הברית הוצגו גלויות לראשונה בתערוכה העולמית של שיקגו וזמן קצר אחר כך אישרה ממשלת ארצות הברית להדפיס גלויות במחיר סנט אחד (אלה זכו דווקא לכינוי "גלויות פני"). לחברת "Detroit Publishing Company" הייתה בלעדיות בשוק האמריקאי על יישום תהליך הפוטוכרום והיא השתמשה בו ליצור המוני של גלויות פוטוכרום נושאות צילומים ריאליסטיים-למראה בצבעוניותם, בעיקר של נופים עירוניים וטבעיים, העתקי יצירות אמנות ונושאי פולקלור. הגלויות שיוצרו בתהליך זה זכו לתפוצה של מיליונים והמונח "פוטוכרום" משמש עד היום באנגלית לאפיון מהותן של גלויות מצולמות.
פאבל אולקובסקי

פאבל אולקובסקי (בפולנית: Paweł Olkowski, נולד ב-13 בפברואר 1990, אוזימק, פולין) הוא כדורגלן בינלאומי פולני המשחק בקבוצת גאזישהיר גזיאנטפ ועבור הנבחרת הפולנית.
קריירת מועדונים

אחרי ששיחק במחלקות הנוער של קבוצת גווארק זאבז'ה, אולקובסקי הושאל בשנת 2010 לעונת בכורה מקצוענית לקבוצת גאקאאס קטוביצה. אחרי עונת הבכורה שלו כבוגר, עבר לשחק במועדון גורניק זאבז'ה. אולקובסקי שיחק בגורניק, 3 שנים, ולאחר מכן ב-1 ביולי 2014, חתם בהעברה חופשית בקבוצה הגרמנית פ.צ. קלן. ב-10 באוגוסט 2018 חתם בבולטון וונדררס מהצ'מפיונשיפ. ב-9 ביולי 2019 חתם בגאזישהיר גזיאנטפ הטורקית.
קריירה בינלאומית

ב-15 בנובמבר 2013 ערך אולקובסקי את הופעת הבכורה שלו עבור הנבחרת הפולנית, בהפסד 0–2 לנבחרת סלובקיה.
ענת שרון-בלייס

| --- | --- |
אין תמונה חופשית
 לידה:  1968 (בת 56 בערך) רמת גן, ישראל 
 מדינה:  ישראל 
 שפות היצירה:  עברית 
 
ענת שרון-בלייס (נולדה ב-1968) היא משוררת, עורכת ומגישה תוכניות ספרות ב"כאן" - תאגיד השידור הציבורי, מייסדת ומנהלת את תחנת הרדיו האקדמית “קול יזרעאל”.
ביוגרפיה

שרון-בלייס נולדה ברמת גן וגדלה באיראן, שבה שהו הוריה במסגרת שליחות. המשפחה שבה לישראל כשהייתה בת 10.
שרון בלייס סיימה תואר ראשון בתקשורת ומדע המדינה באוניברסיטת תל אביב ובית הספר לתקשורת "כותרת", תואר שני בספרות באוניברסיטת תל אביב. עבודת המחקר שלה עוסקת ביצירתה של רונית מטלון. בנוסף, היא בוגרת סדנת השירה של הליקון.
בסוף שנות התשעים הייתה שותפה להקמת תחנת הרדיו החינוכי "קול כותרת". בהמשך הקימה וניהלה (עד 2018) את תחנת הרדיו החינוכי "קול יזרעאל" של המכללה האקדמית עמק יזרעאל.
ערכה והגישה את תוכנית הספרות "מלים שמנסות לגעת" ברשת א' של קול ישראל ואת תוכנית התרבות "שישי בשש" ברשת ב'.
"מכתבים לאורפיאוס", מופע מוזיקה-מחול המבוסס על מחזור השירים שלה, הועלה בפסטיבל המוזיקה בכפר בלום 2004 ובמסגרת מופעי הפרינג` של משכן האופרה בתל אביב.
שרון-בלייס יוצרת בתחום הרדיו - תוכניות תיעודיות העוסקות בשירה ובספרות, קולאז'ים המשלבים טקסט ומוזיקה, ושיחות עם יוצרים שונים. תוכניותיה משודרות בקול ישראל. כיום מגישה ועורכת ברשת "כאן תרבות" של תאגיד השידור את תוכנית הספרות "אחת+5" ; ההסכתים "שבעים שנה שבעים ספרים" ; "את אני וחנוך לוין" ותוכניות נוספות. בנוסף מלמדת סדנאות כתיבת שירה בחוג לספרות דרמה וכתיבה יצירתית במכללת אורנים
פרסים

פרס אקו"ם ליצירות בעילום שם על "האדמה היא מרחק"
פרס ברנשטיין עבור "האדמה היא מרחק".
פרס ראש הממשלה לסופרים עבריים.
ספרים > שירה

“האדמה היא מרחק”, הקיבוץ המאוחד 2004.
“צדו של המרחק”, קשב לשירה 2013.
"כי קרוב", הוצאת פרדס 2020.
ספרים > עיון

"כתבו לכם את השירה הזאת" -שיחות על שירה. 2020, הוצאת גמא ומרכז הספר והספריות. בספר מופיעות שיחות עם המשוררים: נורית זרחי, סמיח אל-קאסם, חביבה פדיה, מאיר ויזלטיר, ישראל אלירז, קרן אלקלעי-גוט, מירון ח. איזקסון, רוני סומק, שרון אס, טהא מוחמד עלי, אמירה הס, אגי משעול וארז ביטון.
חיים אישיים

מתגוררת בעמק יזרעאל. נשואה ואם לבן.
עונת 1993/1994 בליגה הארצית

עונת 1993/1994 בליגה הארצית הייתה העונה ה-18 של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 16 קבוצות. העונה הסתיימה בניצחון של עירוני ראשון לציון שעלתה לעונת 1994/1995 לליגה לאומית לצד הפועל בית שאן ובית"ר תל אביב. שמשון תל אביב הפסידה במשחקי המבחן ולא עלתה ליגה.
בסיום העונה מכבי עכו והפועל דליית אל כרמל ירדו לליגה השלישית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | עירוני ראשון לציון | 30 | 18 | 6 | 6 | 53 | 27 | 26 | 60 | עלו ליגה |
| 2 | הפועל בית שאן | 30 | 15 | 6 | 9 | 28 | 20 | 8 | 51 | עלו ליגה |
| 3 | בית"ר תל אביב | 30 | 14 | 8 | 8 | 37 | 32 | 5 | 50 | עלו ליגה |
| 4 | שמשון תל אביב | 30 | 14 | 7 | 9 | 39 | 31 | 8 | 49 | משחקי המבחן |
| 5 | הפועל טייבה | 30 | 11 | 11 | 8 | 31 | 26 | 5 | 44 |  |
| 6 | הפועל בת ים | 30 | 11 | 10 | 9 | 39 | 33 | 6 | 43 |  |
| 7 | מכבי יבנה | 30 | 13 | 4 | 13 | 34 | 32 | 2 | 43 |  |
| 8 | הפועל חדרה | 30 | 15 | 9 | 6 | 48 | 27 | 21 | 42 |  |
| 9 | הפועל אשקלון | 30 | 9 | 11 | 10 | 36 | 35 | 1 | 38 |  |
| 10 | הפועל ירושלים | 30 | 8 | 12 | 10 | 30 | 34 | 4- | 36 |  |
| 11 | סקציה נס ציונה | 30 | 10 | 6 | 14 | 31 | 41 | 10- | 36 |  |
| 12 | הכח רמת גן | 30 | 12 | 11 | 7 | 45 | 36 | 9 | 33 |  |
| 13 | מכבי יפו | 30 | 8 | 9 | 13 | 21 | 29 | 8- | 33 |  |
| 14 | הפועל אשדוד | 30 | 7 | 9 | 14 | 16 | 30 | 14- | 30 |  |
| 15 | מכבי עכו | 30 | 6 | 7 | 17 | 31 | 48 | 17- | 25 | ירדו ליגה |
| 16 | הפועל דליית אל כרמל | 30 | 3 | 6 | 21 | 21 | 60 | 39- | 10 | ירדו ליגה |
↑  תוך הורדת 12 נקודות
↑  תוך הורדת 14 נקודות
↑  תוך הורדת חמש נקודות